Herbert Haag

Herbert Haag (født 11. februar 1915 i Singen am Hohentwiel i Landkreis Konstanz i Tyskland; død 23. august 2001 i Luzern i Sveits) var en sveitsisk katolsk prest, teolog og bibelteolog, kjent som gammeltestamentlig teolog og for sin aktive avvisning av en rekke elementer av katolsk lære.


== Liv og virke ==


=== Bakgrunn ===
Etter sin Matura i Feldkirch i Østerrike bestemte han seg etter oppmuntring fra den katolske biskop av Basel å studere teologi med tyngdepunkt på Det gamle testamente. I oktober 1934 dro han til Roma, til Collegium Germanicum, for studier i filosofi og katolsk teologi. Etter tre år flyttet han sommeren 1939 til Paris og Institut Catholique, avsluttet teologistudiene og studerte hettittisk og arabisk. Han forble sveitsisk prestekandidat.


=== Prest ===
Han ble presteviet for bispedømmet Basel den 23. mars 1940 av kardinal Jean Verdier i Paris. I 1942 promoverte Haag under nederlenderen Marcus Antonius van den Oudenrijn (1890–1962) til doktorgraden ved Universitetet i Fribourg i Sveits. Han ble så sjelesørger ved Franziskanerkirche i Luzern. Her deltok han etter Andre verdenskrigs slutt i den kristne-jødiske dialog. Fra høsten 1948 og til 1960 underviste han i Det gamle testamente ved det teologiske fakultet i Luzern, og fra 1960 til 1980 innehadde han lærestolen for Det gamle testament ved det katolsk-teologiske fakultet ved Universitetet i Tübingen.Haag ble særlig kjent som ekseget, og utgav blant annet et Bibelleksikon.
Blant Haags nærmeste venner var tübingerteologen og -kollegen sveitseren Hans Küng.


=== Kritiske standpunkter ===
Hans kritiske standspunkter til deler av katolsk troslære, for eksempel om arvesynden, og om presteembedet, bragte ham i et motsetningsforhold til ledende biskoper og teologer. I sin bok Absschied vom Teufel (=Avskjed med djevelen) fra 1969 avviste han som den første katolske teolog djevelens eksistens, og avviste at det å tro at djevelen finnes skulle være noe konstituerende element i den kristne tro. Han mente at dette kun var knyttet til en kulturell ramme som var nedarvet fra både jødedom og hedendom. Dette var et standpunkt som ble kritisert av blant andre Josef Ratzinger, den senere pave Benedikt XVI. Haag kritiserte også kirkens dogmer og ordninger vedrørende apostolisk suksesjon, homoseksuell kjønnslig omgang, prestenes sølibat, og at det skulle være en umulighet å prestevie kvinner.
I 1981 undertegnet han et åpent brev til sveitsiske aviser som hevdet at det var blitt gjort en urett mot professor Hans Küng i 1979, da et dekret fra Vatikanet fratok ham det kirkelige undervisningstillatelse og rett til å kalle seg katolsk teolog på grunn av han fornektelse av pavens ufeilbarlighet. I 1985 grunnla han Herbert Haag-Stiftung Für Freiheit in der Kirche (=For frihet i Kirken), og den utdeler Herbert-Haag-prisen. Blant mottakerne ble blant annet Leonardo Boff, Hans Küng og Eugen Drewermann, fem motstandere av biskop Wolfgang Haas av Chur, og den franske biskop Jacques Gaillot.
I 1997 utgav han ut boken Worauf es ankommt. Wollte Jesus eine Zwei-Stände-Kirche?, der det hevdes at innstiftelsen av prestedømmet ikke kan spores tilbake til Jesus, som i realiteten ikke ønsket prester. På grunn av hans teologiske standpunkter erklærte de sveitsiske katolske biskoper offentlig han ikke kunne betraktes som katolsk teolog.


== Utmerkelser ==
2000: Prix Courage
2001: Ehrennadel der Stadt Luzern


== Publikasjoner i utvalg ==
som utgiver: Bibel-Lexikon. Benziger, Einsiedeln 1951; 2. Auflage Leipzig 1973; 3. Auflage 1982, ISBN 3-545-23040-6.
Biblische Schöpfungslehre und kirchliche Erbsündenlehre (= Stuttgarter Bibelstudien. Bd. 10). Katholisches Bibelwerk, Stuttgart 1966; 4. Auflage 1968.
Abschied vom Teufel. Benziger, Einsiedeln 1969; Neuauflage: Benziger, Zürich 2000, ISBN 3-545-70016-X.
med Katharina og Winfried Elliger: Vor dem Bösen ratlos? R. Piper & Co. Verlag, München und Zürich 1978, ISBN 3-492-02397-5.
Biblisches Wörterbuch. Herder, Freiburg im Breisgau 1971; zuletzt 2011, ISBN 978-3-451-06243-8.
Teufelsglaube Katzmann, Tübingen 1980, ISBN 978-3780503930.
Der Gottesknecht bei Deuterojesaja (= Erträge der Forschung. Bd. 233). Wissenschaftliche Buchgesellschaft, Darmstadt 1985, ISBN 3-534-09045-4.
med Katharina Elliger: „Stört nicht die Liebe“. Die Diskriminierung der Sexualität – ein Verrat an der Bibel. Walter, Olten/Freiburg im Breisgau 1986, ISBN 3-530-30101-9.
Mein Weg mit der Kirche. Benziger, Zürich 1991, ISBN 3-545-24080-0.
med Eugen Drewermann: Lasst Euch die Freiheit nicht nehmen! Benziger, Zürich 1993, ISBN 3-545-24110-6.
Worauf es ankommt. Wollte Jesus eine Zwei-Stände-Kirche?
Nur wer sich ändert, bleibt sich treu. Für eine neue Verfassung der katholischen Kirche. Herder, Freiburg im Breisgau 2000, ISBN 3-451-26891-4.


== Referanser ==


== Litteratur ==
Hans Jörg Kuhn: Herbert Haag (1915–2001) Katalog des Nachlasses in der Zentral‐ und Hochschulbibliothek Luzern (Ms.N.103). Luzern 2004.
Walter Groß: Erinnerungen an Herbert Haag (1915–2001), Alttestamentler in Tübingen. In: Theologische Quartalschrift. Bd. 184 (2004), S. 132–139.
Dietrich Wiederkehr: Für einen befreienden Glauben. Drei Theologen als Wegbereiter (= Kultur in der Zentralschweiz. Bd. 12). Luzern 2005.
(de) Victor Conzemius: «Haag, Herbert» i Historisches Lexikon der Schweiz 2009.
(de) Markus Thurau: «Haag, Herbert» i Biographisch-Bibliographisches Kirchenlexikon (BBKL). Bind 33, , sp. 575–595.


== Eksterne lenker ==
(de) Verk av og om Herbert Haag i katalogen til det tyske nasjonalbiblioteket
Mal:Webarchiv (imprimatur 11/2001)
Website der Herbert Haag-Stiftung „Für Freiheit in der Kirche“
Audioaufnahmen mit Herbert Haag im Onlinearchiv der Österreichischen Mediathek (Interviews und Vorträge)